DAGSTUKKIES UIT DIE BYBEL: LEWE VIR SY HEERLIKHEID - Dagstukkie
Hy het vir almal gesterf sodat dié wat lewe, nie meer vir hulself moet leef nie, maar vir Hom wat vir hulle gesterf het en opgewek is (2 Korinthiërs 5:15).
In hierdie laaste dae, is daar net een ding wat saakmaak: lewe vir die Here. Lewe vir Sy heerlikheid- leef 'n doelgerigte lewe. Jesus het aan ons 'n voorbeeld gestel om te volg in die verband. . In Johannes 17:4, sê Hy, "…Ek het U op aarde verheerlik deur die werk te voltooi wat U my gegee het om te doen."
Dit behoort jou denkwyse ook te wees: om die Vader te verheerlik moet jou passie en doel om te lewe wees. Hoe verheerlik jy die Vader? Deur Sy wil te doen, te doen wat Hy jou toevertrou om te doen en die werk te voltooi. Het jy die doel vir jou lewe ontdek? Is jy passievol vir sy werk?
Die doel van die Vader is die verlossing van die hele wêreld. Dit is die rede waarom Hy Jesus gestuur het en jou doel in die lewe is verbind hieraan. Maak nie saak wat jy doen in die lewe nie, as jy nie die verlorenes bereik en siele wen nie, lewe jy 'n leë onvervulde lewe. Die Bybel sê God wil nie hê dat enigeen verlore moet gaan nie, maar dat almal tot inkeer sal kom (2 Petrus 3:9). Jy bring aan Hom die heerlikheid deur te maak dat dit gebeur.
Hy streef daarna om die lewe van diegene om jou mooi maak en hul in geregtigheid te lei deur jou- dit is 'n doelgerigte lewe. Dit maak nie saak hoe vrugbaar of effektief jy mag gewees het in ander areas nie. Jy moet streef daarna om uit te blink in sielewinning, om die evangelie na die verlorenes te vat, diegene sonder hoop, gebroke en platgeslaan, nie net in jou wêreld, maar ook in gebiede verder.
'n Lewe goed geleef, 'n suksesvolle lewe wat God behaag, is een wat daardie dinge bereik wat God jou bestem het om te doen. Daarom, verheerlik Hom deur effektief mense na geregtigheid te lei.
Liewe Vader, ek dank U dat U my die geleentheid gee en ook die vermoë om mense in my wêreld te beïnvloed met die evangelie. Ek gaan vandag voort, in die volheid van die seëninge van Christus en beïnvloed my wêreld met U genade en geregtigheid, draai mense van duisternis na die lig en vanaf die krag van Satan na God. In Jesus Naam.Amen.